stanford-oval/wikipedia huggingface dataset:
טג'
הערות שוליים

↑  מכונה גם "יין דבש"
↑  Strabo, Geography ,Book XVI, Chapter 4
↑  ליאור שפירא, טג' - שיכר דבש אתיופי, באתר כיס אחד - הבלוג של ליאור שפירא, ‏2022-05-22
| משקאות חריפים |
| --- | --- | --- |
| כוהל | אתנול • ההיסטוריה של האלכוהול • השפעות בריאותיות של צריכת אלכוהול • פרסום אלכוהול • תרבות שתייה • נזקי האלכוהול • שכרות • חמרמורת • אלכוהוליזם • אפריטיף • דיז'סטיף |  |
| טעימת יין וטעימת בירה | אוצר יין • אוצר בירה |  |
| הפקה | בישול • זיקוק אלכוהול • הכנת יינות • אבקת אלכוהול |  |
| משקאות מותססים | בירה (סוגי בירה, מותגי ויצרני בירה) • יין (סוגי יין) • סיידר • סאקה • חואנגג'יו • אחרים: באסי • קומיס • תמד • פאלק • סאטי • גוקי ג'יו |  |
| קוקטיילים | אלכופופ •  קוקטיילים של בירה • סוגי קוקטיילים • משקאות בוערים • שוטים • קוקטיילי יין • יין מתובל |  |
| משקאות מזוקקים וליקרים (לפי מרכיב/מתבל) | משקאות מזוקקים וליקרים (לפי מרכיב/מתבל) |  |
| פירות | ענבים/אחר: ברנדי • קוניאק • פיסקו • שנאפס • ראקיו ♦ פומאס: גראפה • אורוג'ו • זיווניה • טסיקודיה • טסיפורו ♦ שזיף: סלו ג'ין • סליבוביץ' • צויקה ♦ דובדבן: שרי הרינג • קירשווסר • וישניווקה • וישניאק ♦ תפוח: אפלג'ק • קלבדוס ♦  קוקוס: ערק • מליבו ♦ לימון: ליקר לימון • לימונצ'לו ♦ משמש: אמרטו |  |
| דגנים | תפוח אדמה: וודקה • אקוואויט • ברנווין ♦ תירס: בורבון • ויסקי תירס • טנסי ויסקי ♦  דורה:  באיג'יו (קאוליאנג) ♦ אורז: באיג'ו אורז • סוג'ו • אוואמורי ♦ שעורה: ויסקי סקוטי • ויסקי אירי • ויסקי יפני  ♦ שיפון: ויסקי שיפון ♦ דגנים שונים: ג'ין • שוכו • וודקה • ויסקי • ויסקי קנדי |  |
| אניס | אבסינת • ערק • אוזו • ראקי • פאסטיס • סמבוקה • מאחיה • ריכרד |  |
| שונות | דבש: קרופניק • בארנייגר • דרמבוי • גלייבה • אייריש מיסט • תמד ♦ שמנת: אייריש קרים • שרידאנס ♦ ביצים: אדבוקט ♦ קנה סוכר/דבשה: רום • קשאסה • אגוארדיינטה • פאלרנאם • גוארמו • סקו הרריירנו ♦ אגבה: טקילה • מסקל  ♦  עשבים שונים: ביטרס • יגרמייסטר • שארטרז |  |
חטיבה 189

| --- | --- |
תג היחידה של החטיבה
תג היחידה של החטיבה
 פרטים
 כינוי:  אורנים
 מדינה:  ישראל ישראל
 שיוך:   צה"ל
 סוג:  חטיבת שריון
 אירועים ותאריכים
 תקופת הפעילות:  1977–1992 (כ־15 שנים)
 פיקוד
 יחידת אם:  אוגדה 380
חטיבה 189 (נודעה גם כחטיבה 106), המכונה גם "עוצבת כוכב האש", הייתה חטיבת שריון בצה"ל. החטיבה פורקה ב-1992.
היסטוריה

החטיבה הוקמה בשנת 1977 כחטיבת מילואים של אוגדה 220, אשר התבססה על טנקי שוט קל, והרק"ם שלה נועד לצורך אימון יחידות השריון בבסיס צאלים, והיא קיבלה את השם "חטיבה 106". בשנת 1981 שונה שמה ל"חטיבה 189".
בשנת 1992 פורקה החטיבה, והיא אוחדה עם חטיבה 844, אשר התקיימה עד לשנת 2004 עת אוחדה עם חטיבה 460.
הערות שוליים

↑  חטיבה 189 באתר יד לשריון
זלאטן איברהימוביץ'

זלאטן איברהימוביץ' (בשוודית: Zlatan Ibrahimović; נולד ב-3 באוקטובר 1981) הוא כדורגלן עבר שוודי, ששיחק בעמדת החלוץ.
איברהימוביץ' הוא מלך השערים של נבחרת שוודיה בכל הזמנים.
הישגיו האישיים והקבוצתיים קיבעו את מעמדו כאחד מהחלוצים הגדולים בדורו. הוא זכה ב-32 תארים קבוצתיים בקריירה, דבר ההופך אותו לאחד הכדורגלנים המעוטרים ביותר. בנוסף הבקיע בארבעה עשורים שונים בקריירה שלו, והוא אחד משלושה שחקנים במאה העשרים ואחת אשר הבקיעו בכל אחת מבין 90 הדקות השונות של משחק הכדורגל (האחרים הם כריסטיאנו רונאלדו ולואיס אלברטו סוארס). הוא הבקיע 570 שערים רשמיים במהלך הקריירה שלו; נגזרת מכך, הוא ניצב במקום הרביעי במספר השערים עבור שחקנים פעילים ושערים במאה העשרים ואחת.
ילדות

איברהימוביץ' נולד במאלמה שבשוודיה, לאב בוסני-מוסלמי, ולאם קרואטית-קתולית. לו אחות-חורגת מנישואיו הקודמים של אביו, ואח קטן. הוא מתאר באוטוביוגרפיה שלו ילדות בבית עני, הוריו עבדו ואחותו החורגת דאגה לו ולאחיו; בנעוריו נתפס מספר פעמים בגנבה מחנויות, ואחותו התמכרה לסמים וטופלה במוסדות גמילה מספר פעמים.
קריירת מועדונים

איברהימוביץ' התחיל לשחק בקבוצת הילדים של מועדון כדורגל קטן בשם באלקן באזור מגוריו, רוסנגורד, שכונת מהגרים ענייה בעיר. בגיל 14 עזב את בית הספר והתמקד בכדורגל. לאחר מכן עבר לשחק במועדון הגדול של העיר מאלמה. בקבוצת הבוגרים של המועדון החל לשחק בעונת 1999/2000 וכבר באותה שנה חוזר על ידי מועדוני כדורגל רבים באירופה, בהם ארסנל. המועדון שהצליח לזכות בשחקן היה אייאקס אמסטרדם, שביולי 2001 קנה את כרטיסו תמורת 7.8 מיליון אירו. איברהימוביץ' השתלב בהדרגה בהרכב אייאקס והחל להצטיין ולהבקיע שערים רבים בהולנד.
קריירת מועדונים > איטליה

באוגוסט 2004 נקנה כרטיסו בידי המועדון האיטלקי יובנטוס תמורת כ-16 מיליון אירו. איברהימוביץ' שיחק שתי עונות אצל ה"גברת הזקנה" שבהן היא זכתה בשתי אליפויות, אך בסיומן הן נשללו ממנה בעקבות פרשת השחיתות בכדורגל האיטלקי. הקבוצה אף הוענשה בהורדה לליגה השנייה. ב-2006 איברהימוביץ' חתם על חוזה באינטר מילאנו תמורת 24.8 מיליון אירו, שם שיחק עם החולצה מספר 8.באינטר שיחק שלוש שנים וזכה עם הקבוצה בשלוש אליפויות רצופות.
קריירת מועדונים > ברצלונה

ביולי 2009 נרכש כרטיס השחקן שלו על ידי המועדון הספרדי ברצלונה תמורת שיא מועדון של 45 מיליון אירו בעסקת חליפין עם סמואל אטו. איברהימוביץ' הגיע עם ברצלונה לשלב חצי גמר ליגת האלופות, בו הודחה ברצלונה על ידי קבוצתו לשעבר, אינטר מילאנו.
על אף שנרכש בסכום כספי גבוה, בעיות שונות, בין היתר עם המאמן פפ גווארדיולה, הובילו לעזיבתו כעבור עונה אחת בלבד. בקיץ 2010 סיכמו ברצלונה ומילאן על העברתו לקבוצה האיטלקית, כאשר בעונת 2010/2011 יהיה מושאל ובתום העונה תוכל מילאן לרכוש את הכרטיס תמורת 24 מיליון אירו.
קריירת מועדונים > מילאן

אחרי המעבר מברצלונה למילאן, סך הכספים ששולמו תמורת השוודי בקריירה עמד על 168.8 מיליון אירו ובכך הפך לכדורגלן היקר ביותר בהיסטוריית המשחק והיחיד שעבר לחמש קבוצות (אייאקס, יובנטוס, אינטר, ברצלונה ומילאן) תמורת לפחות 20 מיליון דולרים. מעברו ממילאן לפריז סן-ז'רמן ב-2012 הגדיל את שיא סך הכספים ששולמו תמורת השוודי בקריירה לכ-191.3 מיליון אירו, וחיזק את מעמדו ככדורגלן היקר ביותר בהיסטוריית המשחק והיחיד שעבר לשש קבוצות תמורת לפחות 20 מיליון דולרים. סוכנו בכל המעברים החל משנת 2000 הוא מינו ראיולה.
ב-12 ביולי 2012 אישר בעלי מילאן, סילביו ברלוסקוני, כי הסכים להעביר את איברהימוביץ' וטיאגו סילבה לפריז סן-ז'רמן תמורת 65 מיליון אירו. כעבור חמישה ימים מההכרזה הושלמה באופן רשמי העברתו בסך 25 מיליון אירו לפריז סן-ז'רמן, עימה חתם איברהימוביץ' על חוזה לשלוש עונות תמורת שכר של כ-14 מיליון אירו לעונה.
קריירת מועדונים > פריז סן-ז'רמן

ב-18 בספטמבר 2012 שיחק איברהימוביץ' במדי פריז סן-ז'רמן מול דינמו קייב במחזור הפתיחה של ליגת האלופות לעונת 2012/13 והפך לשחקן הראשון שמופיע בליגת האלופות במדי שש קבוצות שונות. הוא אף הבקיע שער במשחק שהסתיים בתוצאה 4:1 לפריז ולכן הפך גם ליחיד שכבש שער במדי 6 קבוצות שונות בליגת האלופות.
ב-19 בספטמבר 2013 האריך איברהימוביץ' את חוזהו בקבוצה עד תום עונת 2015/2016. הארכה זו העניקה לו שדרוג בשכר, והוא הרוויח סכום של 15 מיליון יורו לעונה, במקום 13.8 מיליון יורו עד אז. ב-13 במאי 2016 הודיע איברהימוביץ' כי הוא יעזוב את פריז סן-ז'רמן.
קריירת מועדונים > מנצ'סטר יונייטד

ב-1 ביולי 2016, חתם איברהימוביץ' בהעברה חופשית על חוזה לעונה אחת עם אופציה לעונה נוספת בהתאם לכמות ההופעות שירשום במנצ'סטר יונייטד וקיבל את החולצה עם המספר 9. ב-7 באוגוסט, ערך זלאטן את הופעת הבכורה שלו במדי מנצ'סטר יונייטד וכבש את שערו הראשון בניצחון 2:1 על לסטר סיטי במגן הקהילה. ב-14 באוגוסט, ערך את הופעת הבכורה שלו בפרמייר ליג וכבש את שער הליגה הראשון שלו בניצחון 3:1 על בורנמות'. ב-19 באוגוסט, כבש איברהימוביץ' צמד שערים בניצחון יונייטד 2:0 על סאות'המפטון במשחקו הראשון באולד טראפורד. ב-10 באוגוסט כבש בדרבי של מנצ'סטר בהפסד 2:1 למנצ'סטר סיטי. ב-30 בנובמבר, כבש זלאטן צמד שערים בניצחון יונייטד 1–4 על ווסטהאם יונייטד בגביע הליגה האנגלי. ב-4 בדצמבר כבש איברהימוביץ' נגד אברטון ושבוע לאחר מכן כבש שער ניצחון מאוחר נגד קריסטל פאלאס. ב-17 בדצמבר כבש צמד בניצחון 0–2 על וסט ברומיץ' אלביון. ב-16 בפברואר, כבש איברהימוביץ' שלושער בניצחון יונייטד 0–3 על סנט אטיין במשחק הראשון בשלב 32 האחרונות של הליגה האירופית. ב-27 בפברואר, כבש איברהימוביץ' צמד שערים שהעניק ליונייטד ניצחון 2–3 על סאות'המפטון בגמר גביע הליגה האנגלי.
ב-24 באפריל 2017, בזמן משחק רבע גמר הליגה האירופית נגד אנדרלכט הבלגית, קרע איברהימוביץ' את הרצועה הצולבת בברכו. פציעה שנמשכה עד סוף העונה כשחוזהו במנצ'סטר יונייטד נגמר. זלאטן זכה בעונתו הראשונה של יונייטד במגן הקהילה, הליגה האירופית ובגביע הליגה האנגלי.
ב-24 באוגוסט 2017, חתם איברהימוביץ' על חוזה חדש לשנה נוספת במנצ'סטר יונייטד וקיבל את המספר 10 במקום ווין רוני שעזב לאברטון, מכיוון שחולצה מספר 9 אותה זלאטן לבש בעונה הקודמת נלקחה על ידי רומלו לוקאקו שחתם ביונייטד בקיץ זה.
קריירת מועדונים > לוס אנג'לס גלאקסי

ב-22 במרץ 2018 הודיעה יונייטד על עזיבתו של איברהימוביץ' ומעבר שלו לקבוצת לוס אנג'לס גלאקסי. ב-31 במרץ במשחק הבכורה שלו בקבוצה בדרבי של לוס אנג'לס נכנס איברהימוביץ' כמחליף וכעבור שש דקות בלבד כבש את שער הבכורה שלו בקבוצה מ-40 מטרים. בדקה ה-91 השלים צמד שכבש את שער הניצחון וחזרה של קבוצתו מפיגור 0–3 לניצחון 3-4. ב-15 בספטמבר 2018 כבש את שערו ה-500 בקריירה במשחק מול טורונטו. בסיום המשחק אמר איברהימוביץ' כי הוא שמח עבור טורונטו, שייזכרו כקורבן ה-500 שלו. הישג זה הציב את איברהימוביץ', יחד עם ליונל מסי וכריסטיאנו רונאלדו, ברשימת השחקנים הפעילים היחידים שהגיעו ל-500 שערים בקריירה (מועדונים ונבחרת).
בתחילת עונת 2019 מונה איברהימוביץ' לקפטן הקבוצה. לאחר שני שערים שהבקיע ב-31 במרץ במשחק מול פורטלנד טימברס, הגיע איברהימוביץ' ל-515 שערים בקריירה, ועקף את גונאר נורדאהל כשוודי עם מספר השערים הגבוה ביותר.
קריירת מועדונים > מילאן

ב-27 בדצמבר 2019 איברהימוביץ' חזר למילאן מהסרייה א' וחתם בקבוצה עד תום עונת 2019/2020 עם אופציה לעונה נוספת. ב-6 בינואר 2020 ערך את הבכורה המחודשת שלו במילאן במסגרת משחק ליגה מול סמפדוריה, כשעלה מן הספסל בדקה ה-55. ב-11 בינואר 2020 כבש בבכורה המחודשת בהרכב בניצחון קבוצתו 2–0 על קליארי בליגה.
ב-27 באוגוסט 2020, בגיל 38, האריך את חוזהו במועדון בעונה נוספת.
ב-17 באוקטובר 2020 הבקיע זלאטן צמד נגד אינטר ונתן למילאן ניצחון ראשון בדרבי בליגה מאז 31 בינואר 2016. ב-7 בפברואר 2021 כבש זלאטן צמד בניצחון קבוצתו 0–4 על קורטונה. עם צמד שערים אלו, הגיע החלוץ ל-500 שערים בקריירת מועדונים ול-569 שערים בכל המסגרות כולל נבחרת.
ב-23 באוקטובר 2021 כבש זלאטן את השער העצמי הראשון בקריירה שלו במסגרת הליגה האיטלקית, בניצחון 2–4 על בולוניה.
ב-5 ביוני 2023 הודיע איברהימוביץ' על פרישה מכדורגל.
קריירת נבחרות

ב-7 באוקטובר 2001 במשחקו הרשמי הראשון בנבחרת שוודיה כבש איברהימוביץ' את שער הבכורה שלו בנבחרת בניצחון 0–3 נגד נבחרת אזרבייג'ן בבמוקדמות מונדיאל 2002. לאחר מכן היה חלק מסגל נבחרתו במונדיאל 2002.
במהלך יורו 2004 כבש איברהימוביץ' שני שערים לזכות נבחרתו שהודחה בשלב רבע הגמר בפנדלים נגד נבחרת הולנד.
במוקדמות מונדיאל 2006 כבש איברהימוביץ' רביעייה בניצחון 0–7 של נבחרתו על נבחרת מלטה. היה שותף במונדיאל 2006 שבו נבחרתו הודחה בשלב שמינית הגמר על ידי נבחרת גרמניה.
ביורו 2008 כבש איברהימוביץ' שני שערים אך נבחרתו לא עברה את שלב הבתים.
נבחרתו לא הצליחה להעפיל למונדיאל 2010.
ביורו 2012 איברהימוביץ' כבש שני שערים. שערו השני היה בניצחון 0–2 של נבחרתו על נבחרת צרפת כאשר בדקה ה-54 בעט מהאוויר בעיטה אדירה לרשת. למרות הניצחון נבחרתו לא עברה את שלב הבתים.
ב-14 בנובמבר 2012 במהלך משחק ידידות נגד נבחרת אנגליה כבש איברהימוביץ' רביעייה. שערו האחרון במשחק נחשב לאחד משעריו היפים בקריירה. בדקה ה-90 שוער אנגליה ג'ו הארט נגח כדור שהגיע לעברו, איברהימוביץ' הגיע לכדור ומ-25 מטרים כבש במספרת אדירה לרשת. שער זה זיכה אותו בפרס פושקש לשנת 2013 בתור השער היפה ביותר בשנה שלפני כן. בנוסף איברהימוביץ' הוא הראשון בהיסטוריה שכובש רביעיית שערים נגד נבחרת אנגליה.
ב-4 בספטמבר 2014 כבש איברהימוביץ' צמד במשחק ידידות מול נבחרת אסטוניה ובכך הפך למלך השערים של נבחרת שוודיה בכל הזמנים. את השיא הקודם החזיק סוון רידל עם 49 שערים ב-1932.
ב-22 ביוני 2016, בסוף טורניר יורו 2016 שבו שוודיה הודחה בשלב הבתים, פרש איברהימוביץ' מנבחרת שוודיה וממשחקים בין-לאומיים.
ב-16 במרץ 2021, זומן זלאטן שוב לנבחרת שוודיה לקראתם משחקי הנבחרת במוקדמות מונדיאל 2022, אף על פי כן, לא זומן לסגל הנבחרת ליורו 2020 עקב פציעה.
חיים אישיים

היות שאמו נוצרייה ואביו מוסלמי, איברהימוביץ' ציין שאין לדברים האלה קשר לכדורגל, ושהדת שלו היא כדורגל. עם זאת, לאחר כמה שנים הגדיר עצמו בתור קתולי אדוק.
בת זוגו של איברהימוביץ' משנת 2002 היא הדוגמנית הלנה סגר, ולהם שני ילדים. רוב נכסיו של איברהימוביץ' בשוודיה. ב-2015 רכש כנסייה בסטוקהולם בשווי 12 מיליון אירו והפך אותה לבית מגורים למשפחתו, ובנובמבר 2019 רכש 50 אחוזים מהבעלות על קבוצת הכדורגל השוודית האמרבי.
איברהימוביץ' תורם לארגון WFP ‏(World Food Programme), ארגון למען אנשים רעבים ברחבי העולם. בתחילת שנת 2015, במהלך משחק בליגה, חשף קעקועים זמניים על גופו עם שמות של 50 אנשים רעבים שהארגון עזר להם בהצלחה.
בשנת 2011 פרסם ספר אוטוביוגרפי בשם "אני זלאטן איברהימוביץ'".
איברהימוביץ' מדבר ומבין ברמה גבוהה חמש שפות שונות: שוודית, בוסנית, אנגלית, איטלקית וספרדית. בנוסף גם מדבר ברמה חלקית צרפתית.
בשנת 2023 השתתף כשחקן בסרט הלייב-אקשן הצרפתי "אסטריקס ואובליקס: הממלכה התיכונה", שם גילם את קאיוס אנטי-וירוס.
סטטיסטיקה > נבחרת שוודיה

מעודכן ל-7 ביוני 2023
|  | שנה | הופעות | שערים |
| --- | --- | --- | --- |
| נבחרת שוודיה | 2001 | 5 | 1 |
| נבחרת שוודיה | 2002 | 10 | 2 |
| נבחרת שוודיה | 2003 | 4 | 3 |
| נבחרת שוודיה | 2004 | 12 | 8 |
| נבחרת שוודיה | 2005 | 5 | 4 |
| נבחרת שוודיה | 2006 | 6 | 0 |
| נבחרת שוודיה | 2007 | 7 | 0 |
| נבחרת שוודיה | 2008 | 7 | 2 |
| נבחרת שוודיה | 2009 | 6 | 2 |
| נבחרת שוודיה | 2010 | 4 | 3 |
| נבחרת שוודיה | 2011 | 8 | 3 |
| נבחרת שוודיה | 2012 | 11 | 11 |
| נבחרת שוודיה | 2013 | 11 | 9 |
| נבחרת שוודיה | 2014 | 5 | 3 |
| נבחרת שוודיה | 2015 | 10 | 11 |
| נבחרת שוודיה | 2016 | 5 | 0 |
| נבחרת שוודיה | 2021 | 4 | 0 |
| נבחרת שוודיה | 2022 | 1 | 0 |
| סה"כ | סה"כ | 121 | 62 |
תארים > קבוצתיים

אליפות הולנד (2): 2001/2002, 2003/2004
הגביע ההולנדי: 2001/2002
מגן יוהאן קרויף: 2002
אליפות איטליה (2): 2004/2005, 2005/2006 (שתיהן נשללו בעקבות פרשת הטיית המשחקים בסרייה א')
אליפות איטליה (3): 2006/2007, 2007/2008, 2008/2009
הסופר קאפ האיטלקי (2): 2006, 2008
אליפות ספרד: 2009/2010
הסופר קאפ הספרדי (2): 2009, 2010
הסופר קאפ האירופי: 2009
אליפות העולם לקבוצות: 2009
אליפות איטליה (2): 2010/2011, 2021/2022
הסופר קאפ האיטלקי: 2011
אליפות צרפת (4): 2012/2013, 2013/2014, 2014/2015, 2015/2016
הגביע הצרפתי (2): 2014/2015, 2015/2016
גביע הליגה הצרפתית (3): 2013/2014, 2014/2015, 2015/2016
הסופר קאפ הצרפתי (3): 2013, 2014, 2015
מגן הקהילה: 2016
גביע הליגה האנגלית: 2016/2017
הליגה האירופית: 2016/2017
תארים > אישיים

רגל הזהב: 2012
פרס פושקש: 2013
FIFPRO World 11:‏ 2013
נבחרת השנה של אופ"א (4): 2007, 2009, 2013, 2014
נבחרת השנה האולטימטיבית של אופ"א: 2015
נבחרת היורו: 2012
נבחרת העונה של ליגת האלופות: 2013/2014
נבחרת העונה של הליגה האירופית: 2016/2017
גול הטורניר היורו: 2004 (איטליה - שוודיה), 2012 (שוודיה - צרפת)
מלך הבישולים של ליגת האלופות: 2012/2013
שחקן העונה של יובנטוס: 2004/2005
שחקן החודש בסרייה א': ספטמבר 2007, דצמבר 2008, ינואר 2012, אוקטובר 2020
הזר המצטיין בסרייה א' (4): 2004/2005, 2007/2008, 2008/2009
כדורגלן השנה בליגה האיטלקית (3): 2008, 2009, 2011
הרכב העונה בליגה האיטלקית: 2010/2011, 2011/2012
היכל התהילה של מילאן
שחקן השנה בליג 1 (3): 2012/2013, 2013/2014, 2015/2016
נבחרת השנה בליג 1 (4): 2012/2013, 2013/2014, 2014/2015, 2015/2016
מלך השערים של הליג 1 (3): 2012/2013, 2013/2014, 2015/2016
היכל התהילה של פריס סן ז'רמן
שחקן החודש בפרמייר ליג: דצמבר 2016
מלך השערים של גביע הפוטבול ליג: 2016/2017
משחק האולסטאר של ה-MLS: ‏ 2018, 2019
הרכב העונה ב-MLS: ‏ 2018, 2019
כדור הזהב השוודי (12): 2005, 2007, 2008, 2009, 2010, 2011, 2012, 2013, 2014, 2015, 2016, 2020
לקריאה נוספת

Zlatan Ibrahimovic, David Lagercrantz (2014), I Am Zlatan: My Story On and Off the Field. Ruth Urbom (Translator)
הערות שוליים

↑  Burton, Fred (2014). Under Fire. Icon Books. p. 224. ISBN 978-1466837256. נבדק ב-12 במרץ 2015. {{cite book}}:  (עזרה)
↑  "Driven by resentment the mind of Zlatan". Irish Examiner. נבדק ב-4 בדצמבר 2020. {{cite news}}:  (עזרה)
↑  ‏דרור רייכר, גנגסטר או בלרינה?, באתר nrg‏, 7 באוקטובר 2006
↑  גם זלאטן איברהימוביץ' חתם באינטר, באתר ynet, 10 באוגוסט 2006
↑  זלאטן בברצלונה: לא רואה קבוצה שתתמודד מולנו, באתר ONE‏, 27 ביולי 2009
↑  מול 50 אלף איש, זלאטן הוצג בברסה, באתר ערוץ הספורט, 27 ביולי 2009
↑  תומר יצחק‏, המורד הגדול במורשת ברצלונה: זלאטן איברהימוביץ' ממילאן מחכה לאקסית, באתר וואלה, 23 בנובמבר 2011
↑  איברהימוביץ' השחקן היקר בהיסטוריה של הכדורגל, באתר ONE‏, 19 ביולי 2012
↑  ברלוסקוני אישר: מכרנו את זלאטן וטיאגו סילבה לפ.ס.ז', באתר ערוץ הספורט, 12 ביולי 2012
↑  סופית: זלאטן יעבור לפ.ס.ז' ממילאן תמורת 25 מיליון יורו, באתר ערוץ הספורט, 17 ביולי 2012
↑  ‏אורי קופר, בית מוות ללא אבידות / הימורים על הצ'מפיונס, באתר ynet, 18 בספטמבר 2012
↑  ‏טיול בפארק: 1:4 לפריז סן-ז'רמן על דינמו קייב, באתר ONE‏, 18 בספטמבר 2012
↑  "זה זמן זלאטן": מנצ'סטר יונייטד הודיעה על החתמתו של השבדי, באתר וואלה, 1 ביולי 2016
↑  "יונייטד אישרה: זלאטן איברהימוביץ' יעבור מיידית לגלאקסי", באתר ynet, 22 במרץ 2018
↑  "וולה מ-40 מ': צפו בשער הענק של זלאטן", באתר ערוץ הספורט, 31 במרץ 2018
↑  זלאטן איברהימוביץ' חגג שער 500 בקריירה, באתר ynet, 16 בספטמבר 2018
↑  Watch Ibrahimovic score cheeky Panenka as he finally becomes top-scoring Swede of all time. The Sun. April 1, 2019
↑  זלאטן איברהימוביץ' חוזר למילאן, באתר ערוץ הספורט, 27 בדצמבר 2019
↑  אינטר שמרה על הפסגה עם 1:3 על נאפולי בחוץ, צמד ללוקאקו | ספורט 1, באתר https://sport1.maariv.co.il
↑  1:1 בין אינטר לאטאלנטה. שער בכורה לזלאטן, באתר ערוץ הספורט, 12 בינואר 2020
↑  מערכת ONE, שניים על הגג: מילאן הביסה 0:4 וחזרה לפסגה, באתר ONE, ‏7 בפברואר 2021
↑  מערכת וואלה! ספורט‏, סופה של קריירה אגדית: זלאטן איברהימוביץ' פרש מכדורגל, באתר וואלה, 5 ביוני 2023
↑  שערו נגד אנגליה, באתר יוטיוב
↑  Zlatan Ibrahimovic breaks all-time goal scoring record for Sweden after brace against Estonia, באתר dailymail, ‏4 בספטמבר 2014
↑  מערכת וואלה! ספורט‏, זלאטן נפרד: "אני רק ילד קטן ממאלמה, שזכה לייצג את המדינה שלו", באתר וואלה, 23 ביוני 2016
↑  מערכת ONE, "חזרתו של אלוהים": זלאטן זומן לנבחרת שבדיה, באתר ONE, ‏16 במרץ 2021
↑  Reuters, Zlatan Ibrahimovic out of Euro 2020, Sweden boss confirms - ESPN, ESPN, ‏15 במאי 2021
↑  https://www.dnevnik.ba/teme/zlatan-ibrahimovic-otvoreno-o-svojoj-religijskoj-pripadnosti-katolik-sam
↑  דן שדה, ‏אני הוא זלאטן: על גולים, ריבים ופה שלא נסגר, באתר ONE‏, 14 בנובמבר 2011
| --- | --- |
בקרת זהויות :  NLI: 987007421314805171  PLWABN: 9810599716905606  BIBSYS: 11078327  BNE: XX5539609  BnF: cb16661415n (data)  CANTIC: a12283344  CiNii: DA19986931  GND: 1016376235  ISNI: 0000 0001 0317 5066  LCCN: no2010155662  MusicBrainz: 2041ccc6-ec4c-4341-a8de-9749471b103d  NDL: 001124570  NKC: jo2014823150  NLK: KAC201429126  NTA: 339946520  SELIBR: 356672  SUDOC: 167620770  VIAF: 154031862   WorldCat (עם VIAF): 154031862 
זלאטן איברהימוביץ' במדי פריז סן ז'רמן במהלך משחק ליגת אלופות, 2015
זלאטן במדי לוס אנג'לס גלאקסי,2019
איברהימוביץ' במדי נבחרת שוודיה, 2015
חמלה

השומרוני הטוב, ג'אקומו קונטי
חמלה היא רגש המבטא תחושה של השתתפות בסבל, המלווה לרוב ברצון להקל או להפחית מן הסבל של האחר; ביטוי של טוב־לב מיוחד כלפי הסובל. חמלה נובעת מתוך אמפתיה ומאופיינת בדרך כלל במעשים בהם האדם החש חמלה מנסה לסייע לאלה אשר כלפיהם הוא חש רגש זה.
מאפייני החמלה

חמלה נבדלת מביטויי התנהגות אנושיים ומסייעים אחרים בכך שהיא מתמקדת באופן מיוחד בהקלת הסבל. מעשים של חסד אשר מטרתם העיקרית היא להביא תועלת לאחר, לאו דווקא באופן של הקלת סבלו, נכנסים בגדר מעשי אלטרואיזם, אף שבמובן מסוים גם מעשי חמלה הם קבוצה מיוחדת של מעשים אלטרואיסטיים, מעשים שמטרתם להביא תועלת לאחר בדרך של הקלת סבלו.
יש להבחין בין מובנים שונים של חמלה בתרבויות שונות. כך, למשל, המושג חמלה בנצרות (compassion), מתייחס ל"השתתפות בסבל", וקשור לייסורי ישו על הצלב (passion). לעומת זאת בבודהיזם, החמלה אינה דווקא הזדהות, אלא "הרצון שאחרים לא יסבלו". 
על פי הגישה הבודהיסטית, חמלה אינה רק רגש, אלא גם מחשבה רציונלית. על פי הפאלון גונג, המבוסס על אסכולת הבודהא, החמלה היא אחת משלוש התכונות הנעלות ביותר של היקום (אמת, חמלה, סובלנות). על פי הדלאי למה "חמלה אמיתית אינה רק תגובה רגשית, אלא התחייבות ברורה, המבוססת על היגיון". לדעתו של הדלאי למה: "טמון בכולנו 'זרע החמלה',והוא נובט מתוך חוויות הטיפוח שלנו בידי אחרים. חמלה היא למעשה מיומנות שניתנת לשכלול וטיפוח משהו שניתן ללמוד ולפתח".
באופן דומה, מגדיר הפילוסוף הישראלי חן למפרט, את החמלה כמצב-תודעה הכולל היבטים אינסטינקטיביים, רגשיים, הכרתיים, ולעיתים גם דחף לפעולה עבור הזולת: "את החמלה אי אפשר לתאר כחוויה, כרגש או כהכרה, פשוט משום שהיא כולם גם יחד, ומשום שכל אלו, או לפחות חלקם, מופיעים בו-זמנית, ללא סידור היררכי וללא קשר סיבתי הכרחי בין המרכיבים."
ראו גם

אמפתיה
חמלה עצמית
לקריאה נוספת

יהודית כץ, אל תהיו כל כך קשים עם עצמכם- תרגיל מועיל בחמלה עצמית, באתר הארץ, 27 בינואר 2017
ליביה גרשון, המקצוע: חמלה, באתר אלכסון, 27 ביולי 2017
הערות שוליים

↑  דלאי למה, "חיי החמלה"
↑  טנזין גיאצו, דלאי למה, ספר האושר, הוצאת כתר 2017, עמ'225-226.
↑  חן למפרט, "חינוך אמפתי" עמ' 165
↑  Gilbert, Paul, ed. Compassion: Conceptualisations, research and use in psychotherapy. Routledge, 2005.
↑  Kok, Bethany E., Kimberly A. Coffey, Michael A. Cohn, Lahnna I. Catalino, Tanya Vacharkulksemsuk, Sara B. Algoe, Mary Brantley, and Barbara L. Fredrickson. "How positive emotions build physical health: Perceived positive social connections account for the upward spiral between positive emotions and vagal tone." Psychological science 24, no. 7 (2013): 1123-1132.
↑  Steffen, P. R., & Masters, K. S. (2005). Does compassion mediate the intrinsic religion-health relationship? Annals of Behavioral Medicine, 30(3), 217-224.
1 2 3 4 5 6 7 8 9  Klimecki, O. M., Leiberg, S., Ricard, M., & Singer, T. (2014). Differential pattern of functional brain plasticity after compassion and empathy training. Social cognitive and affective neuroscience, 9(6), 873-879.
1 2 3 4 5 6  Klimecki, O. M., Leiberg, S., Lamm, C., & Singer, T. (2012). Functional neural plasticity and associated changes in positive affect after compassion training. Cerebral cortex, bhs142.
1 2 3 4 5  Singer, T., & Klimecki, O. M. (2014). Empathy and compassion. Current Biology, 24(18), R875-R878.
↑  Leiberg, S., Klimecki, O., & Singer, T. (2011). Short-term compassion training increases prosocial behavior in a newly developed prosocial game. PloS one, 6(3), e17798.
| --- | --- |
בקרת זהויות :  NLI: 987007553675805171  BNE: XX542375  BnF: cb12440419g (data)  GND: 4039618-6  LCCN: sh85131451  NKC: ph119696
טוראקו שאלו

| טוראקו שאלו |
| --- | --- |
 טוראקו שאלו
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: טוראקואים
תת־סדרה:: תרופודה
משפחה:: טוראקיים
סוג:: טוראקו
מין:: טוראקו שאלו
שם מדעי
 Tauraco schalowi ‏רייכנוב, 1891
תחום תפוצה


טוראקו שאלו (שם מדעי: Tauraco schalowi) הוא עוף טרופי ממשפחת הטוראקיים החי ברחבי אפריקה הטרופית. הוא קרוי על שם החוקר הגרמני הרמן שלאו (Herman Schalow).
עוף זה מגיע לאורך 41–44 סנטימטר ושוקל 270 גרם. הוא בעל כסות נוצות ירוקה-נחושתית עם זנב וכנפיים כחולים כהים, עיניים מוקפות טבעת אדומה וכנפיים קצרות, מעוגלות ואדומות בוהקות.
הטורקו מצוי בטבע ביערות גשם בזמביה, מרכז אנגולה, הרפובליקה הדמוקרטית של קונגו, רמות דרום קניה, צפון ומערב טנזניה ומערב מלאווי. הוא נמצא לעיתים גם בבוצואנה, נמיביה וזימבבואה לצד נהרות הזמבזי ונהר קואנדו (Cuando River). הוא מצוי גם ברמות ויערות ההר של דרום אפריקה המרכזית. בחלק מתחומי מחייתו הוא מצוי לצד קרובו, טוראקו ליווינגסטון (Tauraco livingstonii).
מין זה הוא אוכל פירות שונים ביער, אותם הוא קוטף בקבוצות גדולות. כאשר לטוראקו ישנם גוזלים הוא יגוון בחרקים מלאי חלבון. כמו קרוביו הוא עוף מונוגמי כאשר שני הזוויגים מטפלים בגוזליהם, בדרך כלל שניים, עד לגיל שלושה שבועות.
הערות שוליים

↑  טוראקו שאלו באתר הרשימה האדומה של IUCN
חביב בורגיבה

חביב בורגיבה (בערבית: حبيب بورقيبة, תעתיק מדויק: חביב בורקיבה; 3 באוגוסט 1903 – 6 באפריל 2000) היה נשיא תוניסיה משנת 1957 ועד שנת 1987. הוא נחשב לאבי האומה התוניסאית, ונוהגים להשוותו למוסטפא כמאל אטאטורק בשל הרפורמות הפרו-מערביות שהונהגו במהלך שנות שלטונו.
בורגיבה נולד במונסתיר והפך לנשיא תוניסיה בשנת 1957 לאחר הדחתו של המלך (שמלוכתו הייתה מוסדרת בחקיקה). הוא תמך בחילון ובשוויון זכויות לנשים. בשנת 1975 בחר בו הפרלמנט התוניסאי כנשיא לכל חייו.
נשיאותו הופסקה ב-7 בנובמבר 1987 בהפיכה שביצע ראש הממשלה זין אל-עאבדין בן עלי: בן עלי הסתייע ברופאים כדי להכריז על בורגיבה בלתי כשיר לשלטון עקב שיטיון, תפס את מקומו כנשיא המדינה ושלחו למעצר בית במונסתיר, שם היה כלוא למעלה מ-12 שנים, עד מותו.
ראשית חייו

בורגיבה למד משפטים ומדע המדינה באוניברסיטת סורבון שבפריז, ובשובו לתוניסיה עבד כמשפטן ולאחר זמן ייסד עיתון לאומני. בתחילת דרכו הפוליטית היה חבר במפלגת החוקה אך התאכזב מעמדותיה המתונות ומחוסר הישגיה והקים עם שותפיו לדעה מפלגה חדשה, נאו-דסתור.
המאבק לעצמאות

חביב בורגיבה היה ממנהיגי המאבק הלאומי התוניסאי. הוא תמך במאבק לא-אלים נגד הצרפתים ששלטו בתוניסיה מ-1881.
עוד לפני מלחמת העולם השנייה, הוגלה בורגיבה מתוניסיה כחלק מצעדי המנע הצרפתיים כלפי התנועה הלאומית. בורגיבה הורשה לחזור לתוניסיה ב-1949 וכחלק ממדיניותו הלא אלימה ניהל מגעים עם הצרפתים למען הענקת עצמאות לתוניסיה. הצרפתים מצידם הסתפקו ברפורמות מזעריות. ב-1952 בעקבות כישלון המגעים בורגיבה שינה את מדיניותו והונהג מאבק אלים נגד הצרפתים.
בעקבות המאבק האלים ובעקבות עלייתו לשלטון בצרפת של פייר מנדס פראנס, התרככה העמדה הצרפתית, ובשנת 1955 הוכרזה עצמאות תוניסיה.